KCE ทุ่ม 200 ลบ. ซื้อที่ดิน-สำนักงานในญี่ปุ่น รองรับการขยายธุรกิจ
KCE เข้าซื้อที่ดิน-สำนักงานในญี่ปุ่น มูลค่าราว 200 ลบ. รองรับการขยายธุรกิจ-สร้างมูลค่าเพิ่มในระยะยาว
11 ต.ค. 2559

บริษัท เคซีอี อีเลคโทรนิคส์ จำกัด (มหาชน) หรือ KCE เปิดเผยว่า ที่ประชุมบริษัทอนุมัติให้เข้าซื้อทรัพย์สินเป็นที่ดินและอาคารสำนักงานในประเทศญี่ปุ่น จาก Ohkura Corporation Co., Ltd. ซึ่งทำธุรกิจอสังหาริมทรัพย์ โดยมีมูลค่าเข้าซื้อ 600 ล้านเยน หรือราว 200 ล้านบาท เพื่อรองรับการขยายธุรกิจและสร้างมูลค่าเพิ่มในระยะยาว
โดยบริษัทจะมัดจำ 60 ล้านเยน ภายในวันที่ 30 กันยายน 2559 และชำระส่วนที่เหลือ 540 ล้านเยน ภายในวันที่ 30 พฤศจิกายน 2559
ทั้งนี้ ทรัพย์สินดังกล่าวตั้งอยู่ที่ 61-2-9 Kouraku Bunkyo-ku โตเกียว ประเทศญี่ปุ่น ประกอบด้วยที่ดิน เนื้อที่ประมาณ 32 ตารางวา และอาคารสำนักงาน 7 ชั้น พื้นที่ทั้งสิ้นประมาณ 763  ตารางเมตร รวมทั้งระบบสาธารณูปโภคต่าง ๆ ที่เกี่ยวข้อง การลงทุนในทรัพย์สินนี้สามารถใช้พื้นที่บางส่วนเป็นที่ตั้งสำนักงานของตัวแทนขายของบริษัท เพื่อรองรับการขยายธุรกิจในประเทศญี่ปุ่น และเป็นการสร้างมูลค่าเพิ่มให้แก่ผู้ถือหุ้นในระยะ